UDHËZIM
Nr. 28, datë 7.9.2018

PËR DISA NDRYSHIME NË UDHËZIMIN NR. 12, DATË 27.4.2015 “PËR MBLEDHJEN, PËRPUNIMIN DHE MBROJTJEN E TË DHËNAVE PERSONALE TË PUNONJËSVE ARSIMORË TË INSTITUCIONEVE ARSIMORE PARAUNIVERSITARE DHE TË NXËNËSVE, SI DHE PËR PËRMBAJTJEN E DOSJEVE TË TYRE PERSONALE”

Në mbështetje të neneve 15, 58 dhe 102, të Kushtetutës së Republikës së Shqipërisë, të ligjit nr. 9887, datë 10.3.2008, “Për mbrojtjen e të dhënave personale”, të ndryshuar, dhe të neneve 66, 67, të ligjit nr. 69/2012, datë 21.6.2012 “Për sistemin arsimor parauniversitar në Republikën e Shqipërisë”, të ndryshuar,

UDHËZOJ:

1. Titulli i udhëzimit nr. 12, datë 27.4.2015, ndryshon si vijon: 
[bookmark: _GoBack]“Për mbledhjen, përpunimin dhe mbrojtjen e të dhënave personale të punonjësve arsimorë dhe nxënësve në institucionet arsimore të sistemit parauniversitar, përmbajtjen e dosjeve të tyre personale, si dhe për mbledhjen, përpunimin dhe mbrojtjen e të dhënave kontaktuese të prindërve/kujdestarëve ligjorë të nxënësve”.
2. Në kreun I bëhen këto ndryshime:
a) Pika 1 ndryshon si vijon: 
“1. Objekti i udhëzimit 
Ky udhëzim ka për objekt përcaktimin e procedurave organizative e teknike dhe masave për mbledhjen, përpunimin dhe mbrojtjen e të dhënave personale nga institucionet arsimore parauniversitare (kopshte/shkolla) për punonjësit e tyre arsimorë (drejtori, nëndrejtori, mësuesi), për nxënësit e tyre (subjektet), si dhe për përmbajtjen e dosjeve personale të këtyre subjekteve. Gjithashtu, ka për objekt përcaktimin e procedurave organizative e teknike dhe masave për mbledhjen, përpunimin dhe mbrojtjen e të dhënave kontaktuese të prindërve/kujdestarëve ligjorë të nxënësve”.
b) Në pikën 2 shtohet germa “f” si vijon: 
“f) Prind/kujdestar ligjor” është personi/ personat që janë prindër biologjikë të nxënësit ose kujdestar/përfaqësues ligjor që ushtrojnë të drejtat dhe detyrimet prindërore të përcaktuara me ligj.”. 
c) Pika 3, germa “a”, ndryshon si vijon: 
“a) Mbledhja e të dhënave personale për kategoritë e subjekteve të të dhënave personale (mësues, drejtues, nxënës dhe prindër/kujdestar ligjor) ka për qëllim të bëjë të mundur një organizim më efektiv të punës së institucioneve arsimore me synim arritjen e rezultateve më të larta”.
d) Pika 3, germa “d”, ndryshon si vijon: 
“d) Mblidhen ato të dhëna personale të punonjësve arsimor, nxënësve dhe të dhënat kontaktuese të prindërve/kujdestarëve ligjorë, të cilat janë të domosdoshme për realizimin e qëllimeve të parashikuara në shkronjat/germat “a” dhe “b” të kësaj pike dhe që nuk tejkalojnë këtë qëllim”.
e) Në pikën 6, pas germës “b” shtohet germa “b/1”, si vijon:
“b/1 Të dhëna kontaktuese të prindërve/kujdestarëve ligjorë të jenë: emër, mbiemër, bashkia, shkolla, numri i telefonit dhe adresa e e-mail-it”. 
3. Pas kreut III, shtohet kreu III/1, si vijon:
 “Kreu III/1
Të dhënat kontaktuese të prindit/kujdestarit ligjor” 
“Të dhënat kontaktuese të prindit/kujdestarit ligjor, përmbajnë  informata sipas shtojcës 4, bashkëlidhur dhe pjesë e këtij udhëzimi dhe plotësohet sipas udhëzimit “Për plotësimin e të dhënave kontaktuese të prindit/kujdestarit ligjor”, shtojca 5, bashkëlidhur dhe pjesë e këtij udhëzimi.”.
4. Në kreun IV, pas pikës 1, shtohet pika 1/1 me këtë përmbajtje:
“1/1 Përcaktimet e këtij udhëzimi të reflektohen në të gjitha rregulloret e brendshme të institucioneve të varësisë.”.
5. Ngarkohet për zbatimin e këtij udhëzimi Sekretari i Përgjithshëm, Drejtoria e Përgjithshme e Politikave të Zhvillimit të Arsimit, Sportit dhe Rinisë, njësitë arsimore vendore dhe institucionet arsimore parauniversitare.
Ky udhëzim hyn në fuqi pas botimit në Fletoren Zyrtare.
MINISTRI I ARSIMIT, 
SPORTIT DHE RINISË
Lindita Nikolla
SHTOJCA 4

Të dhënat kontaktuese të prindit/kujdestarit ligjor:  
1. Emër. 
2. Mbiemër. 
3. Bashkia. 
4. Shkolla.
5. Numër telefoni.
6. e-mail adresë. 

Shënim. 	Subjekti i të dhënave personale ka të drejtën të shprehë dhe të përcaktojë mënyrën se si dëshiron të kontaktohet. 

SHTOJCA 5

Udhëzim për plotësimin e të dhënave kontaktuese të prindit/kujdestarit ligjor:
Mësuesi kujdestar përmes formularëve të posaçëm mbledh të dhënat kontaktuese të prindit/kujdestarit ligjor. Formulari duhet të përmbajë këtë tekst: 
“Në zbatim të nenit 18, të ligjit nr. 9887, datë 10.3.2008 “Për mbrojtjen e të dhënave personale”, i ndryshuar, Ju informojmë se të dhënat tuaja kontaktuese (adresë e-mail-i dhe numër telefoni) do të përdoren për t’ju informuar mbi çdo rezultat apo nismë arsimore, me qëllim që të rrisim ndërveprimin mes prindërve, mësuesve dhe institucioneve vendimmarrëse; të sigurojmë mirinformimin e prindërve për nismat arsimore dhe të përmirësojmë cilësinë e arsimit dhe eksperiencën shkollore për nxënësit. 
Dhënia e të dhënave kontaktuese është VULLNETARE. Subjekti i të dhënave personale ka të drejtën të shprehë dhe të përcaktojë mënyrën se si dëshiron të kontaktohet. Përpunimi i të dhënave kontaktuese do të bëhet nga Ministria e Arsimit, Sportit dhe Rinisë (MASR) dhe Agjencia Kombëtare e Shoqërisë së Informacionit (AKSHI), në përputhje me afatet dhe masat e sigurisë të përcaktuara në legjislacion për mbrojtjen e të dhënave personale”. 
                  
1.	 Emër.
2.	 Mbiemër. 
3.	 Bashkia. 
4.	 Shkolla.
5.	 Numër telefoni.
6.	 e-mail adresë.
 
Data, vendi, nënshkrimi


	SHTOJCA 5
FORMULARI I TË DHËNAVE KONTAKTUESE TË PRINDIT/KUJDESTARIT LIGJOR

	Emër
	Mbiemër
	Bashkia
	Shkolla
	Numër telefoni
	e-mail adresë

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	 
	 
	 
	 
	 
	 

	
Shënim: “Në zbatim të nenit 18, të ligjit nr. 9887, datë 10.3.2008, “Për mbrojtjen e të dhënave personale”, i ndryshuar, ju informojmë se të dhënat tuaja kontaktuese (adresë e-mail-i dhe numër telefoni) do të përdoren për t’iu informuar mbi çdo rezultat apo nismë arsimore, me qëllim që të rrisim ndërveprimin mes prindërve, mësuesve dhe institucioneve vendimmarrëse; të sigurojmë mirinformimin e prindërve për nismat arsimore dhe të përmirësojmë cilësinë e arsimit dhe eksperiencën shkollore për nxënësit.
Dhënia e të dhënave kontaktuese është VULLNETARE. Subjekti i të dhënave personale ka të drejtën të shprehë dhe të përcaktojë mënyrën se si dëshiron të kontaktohet. Përpunimi i të dhënave kontaktuese do të bëhet nga Ministria e Arsimit, Sportit dhe Rinisë (MASR) dhe Agjencia Kombëtare e Shoqërisë së Informacionit (AKSHI), në përputhje me afatet dhe masat e sigurisë të përcaktuara në legjislacion për mbrojtjen e të dhënave personale”.

	

	

	

	

	(Data, vendi, nënshkrimi)
	

	
	



